2. ลักษณะการประกอบธุรกิจ

ประวัติความเป็นมาและการเปลี่ยนแปลงและพัฒนาการที่สำคัญ

บริษัท ไทย โอ.พี.พี. จำกัด (มหาชน)
นับว่าเป็นบริษัทแรกที่ได้รับการส่งเสริมการลงทุนในการผลิตแผ่นฟิล์ม โอ.พี.พี. (Oriented
Polypropylene Film) จดทะเบียนจัดตั้งบริษัทเมื่อปี พ.ศ.2526
โดยเป็นการร่วมทุนของกลุ่มผู้ถือหุ้นของบริษัทเหรียญทองการพิมพ์ จำกัด
ซึ่งเป็นบริษัทที่มีชื่อเสียงดีในวงการการพิมพ์และบรรจุภัณฑ์ มาเป็นเวลานาน และกลุ่มบริษัท พี
ประชุม จำกัด
ที่มีความสัมพันธ์ที่ดีกับโรงงานยาสูบได้เล็งเห็นความต้องการของตลาดในการใช้ฟิล์มชนิดนี้
และต่อมาบริษัทได้จดทะเบียนในตลาดหลักทรัพย์แห่งประเทศไทยในปี 2537
ได้รับการรับรองระบบคุณภาพมาตรฐาน ISO 9001:2000 ในปี2544 ปัจจุบันบริษัทยังได้ร่วมทุน
ตั้งบริษัทในประเทศเวียดนาม
เพื่อผลิตหลอดลามิเนทให้แก่ลูกค้าซึ่งเป็นบริษัทข้ามชาติที่มีการจำหน่ายทั่วทั้งภูมิภาคเอเชีย

(1) ภาพรวมการประกอบธุรกิจ

ภาพรวมของการประกอบธุรกิจของบริษัทฯ
ได้อาศัยรากฐานทางธุรกิจในวงการพิมพ์และวงการบรรจุภัณฑ์มานาน
ได้มีการพัฒนาเพื่อเพิ่มมูลค่าเพิ่มให้ผลิตภัณฑ์อย่างต่อเนื่อง กลยุทธ์ขององค์กร (Corporate
Strategy) จะคำนึงถึงการควบคุมการเติบโตของธุรกิจอย่างระมัดระวัง
จัดให้โครงสร้างภายในขององค์กรให้มีความคล่องตัว
แบ่งเป็นศูนย์ความรับผิดชอบตามชนิดของผลิตภัณฑ์ (Strategic Business Units)
ให้ผู้ที่มีความชำนาญการเฉพาะด้านรับผิดชอบในการวางแผน ตัดสินใจและควบคุมการปฏิบัติงาน
เพื่อการตัดสินใจที่รวดเร็วและสนองตอบต่อความต้องการของตลาดในแต่ละผลิตภัณฑ์
บริษัทฯยังได้ให้ความสำคัญในเรื่องคุณภาพของผลิตภัณฑ์และบริการหลังการขาย
เพื่อสร้างความเชื่อถือในชื่อเสียงของบริษัทฯ ดังนั้น กลยุทธ์ทางธุรกิจของบริษัทฯ (Business
Strategy) จะมุ่งไปที่ธุรกิจที่บริษัทมีความสามารถในการแข่งขัน

จากการดำเนินงานที่ผ่านมา
บริษัทมีนโยบายที่ค่อนข้างระมัดระวังในการขยายธุรกิจมิให้มีความเสี่ยงสูง
ทำให้บริษัทฯมิได้ประสบกับปัญหา
ทางด้านการเงินไม่ว่าจากการกู้มากเกินไปหรือการใช้เงินลงทุนผิดประเภท
นอกจากนี้บริษัทฯมีนโยบายการรักษาคุณภาพผลิตภัณฑ์ต่างๆ ให้มี
มาตรฐานอย่างสม่ำเสมอโดยการเลือกใช้วัตถุดิบที่มีต้นทุนต่ำที่สุดและสามารถหาสิ่งทดแทนได้ในยามจำเป็น
สอดคล้องกับเทคนิคการผลิตที่บริษัทมีความชำนาญ

ในส่วนด้านการบริหาร บริษัทได้ปรับให้มีความคล่องตัวและสามารถลดต้นทุนเพื่อความอยู่รอด
ตามให้ทันในยุคการสื่อสารแบบไร้พรมแดนที่มีการเปลี่ยนแปลงและพัฒนาอย่างไม่หยุดนิ่งที่เกี่ยวกับการจัดเก็บข้อมูล
การประมวลผลข้อมูลที่ใช้ Information Technology และ Softwareใหม่ๆ มาโดยตลอด
มีการลงทุนใน MIS (Management Information System)
เป็นการสะท้อนการให้ความสำคัญกับการจัดการข้อมูล ระบบสารสนเทศให้มีความทันสมัยอยู่เสมอ
เชื่อถือได้ และทันต่อความต้องการ
เพื่อเป็นประโยชน์ต่อกระบวนการตัดสินใจในทุกระดับของการจัดการ

นโยบายการแบ่งการดำเนินงานของบริษัท

แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทำมาอย่างต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยภาพรวมบริษัทฯที่สำคัญมีดังนี้

1)  บริษัทมุ่งเน้นที่จะเป็นผู้ชำนาญด้านบรรจุภัณฑ์และการพิมพ์

2)  ในการร่วมลงทุนกับบริษัทที่ประเทศสาธารณรัฐสังคมนิยมเวียดนาม
    เป็นโรงงานผลิตหลอดยาสีฟันระดับภูมิภาค (Regional Supply)
    โดยบริษัทได้รับความไว้วางใจและได้รับการคัดเลือกเป็นบริษัทเดียวจากผู้ผลิตหลายๆรายในภูมิภาคอาเซียน
    เช่น มาเลเซีย ฟิลิปปินส์ ให้เป็นผู้ผลิตหลอดยาสีฟันแต่ผู้เดียวสำหรับภูมิภาคนี้
    บริษัทมุ่งเน้นคุณภาพของผลิตภัณฑ์และรักษาความสัมพันธ์ที่ดีกับลูกค้าเพื่อให้คงสถานะการเป็นผู้ผลิตเพียงรายเดียวตลอดไป

3)  ในส่วนผลิตภัณฑ์ที่ ซื้อมา-ขายไป ซึ่งเดิมบริษัทฯมิได้เน้นและมีมูลค่าธุรกิจไม่มากนัก
    โดยจะให้บริการและจัดจำหน่ายทั้งสินค้าที่ผลิตในประเทศและต่างประเทศ
    ปัจจุบันสินค้าในกลุ่มฟิล์มพลาสติกที่ซื้อมา-ขายไป
    สามารถทำรายได้ถึง256.97ล้านบาทคิดเป็นร้อยละ 36.71 ของรายได้รวมและ
    สามารถทำรายได้มีสัดส่วนใกล้เคียงกับฟิล์มพลาสติกในกลุ่มที่ผลิตเอง

4)  จากที่บริษัทฯได้รับระบบคุณภาพมาตรฐาน ISO 9001 : 2000 ในด้านการผลิตและจำหน่าย
    ผลิตภัณฑ์ฟิล์มฯ และ ผลิตภัณฑ์งานพิมพ์ฉลากกาว
    จึงมุ่งเน้นเป็นผู้นำในการจัดการด้านคุณภาพอย่างต่อเนื่องโดยถือเสมือนเป็นนโยบายการสร้างมาตรฐานเพื่อความพึงพอใจสูงสุดของลูกค้า

โครงสร้างการถือหุ้นในกลุ่มบริษัท

บริษัท สัดส่วนการถือหุ้น

L.S.Pack Company Limited 25

(3) โครงสร้างรายได้ของบริษัท

ตามลักษณะโครงสร้างของบริษัทฯนั้น มีการทำธุรกิจใน 4 กลุ่ม ดังนี้

1.  กลุ่มฟิล์มพลาสติก แยกได้ตามลักษณะสำคัญคือ สินค้าที่ผลิตเองและสินค้าที่ซื้อมา-ขายมา ได้แก่
    OPP Film, Shrink Flim, CPP Film, LLDPE Film, Metallized Film, Nylon
    Film และกลุ่ม ฟิล์มยืด (Stretch Film) ฟิล์มผนึกสูญญากาศ (Skin Vacuum ) ฟิล์มหด
    Clysar ฟิล์มป้องกันการขีดข่วน (Protection Film) เป็นต้น ซึ่งมีทั้ง
    สินค้าภายในประเทศและสินค้านำเข้าจากต่างประเทศ

2.  กลุ่มบริการการพิมพ์ฉลากกาว (Sticker)
    การพิมพ์ระบบม้วนทำให้สะดวกแก่การติดบนบรรจุภัณฑ์ด้วยเครื่องอัตโนมัติ
    การพิมพ์บนฟิล์มพลาสติกทั่วไป ซึ่งนำไปใช้ทำเป็นซองอ่อนสำหรับบรรจุผลิตภัณฑ์อาหาร

3.  กลุ่มหลอดลามิเนท ได้แก่ หลอดบรรจุยาสีฟัน

4.  กลุ่มอื่น ๆ ได้แก่ การบริการงานพิมพ์กราเวียร์ (Gravure) ซึ่งเป็นการพิมพ์บนฟิล์มพลาสติก
    เพื่อให้มีสีสันสวยงาม เพื่อนำไปทำเป็นซองอ่อนสำหรับบรรจุผลิตภัณฑ์อาหาร

รายได้ที่เกิดจากการขายผลิตภัณฑ์และบริการของบริษัทฯ จากการประกอบธุรกิจในรอบ 3 ปีที่ผ่านมา
มีมูลค่าการจัดจำหน่าย (ล้านบาท) และ สัดส่วนการจัดจำหน่ายเป็นเปอร์เซนต์ ดังนี้

+----------------------------+------+----+---------+---+---------+---+
|  ผลิตภัณฑ์/บริการ              | 2547 |    | 2546    |   | 2545    |   |
+----------------------------+------+----+---------+---+---------+---+
|                            | ล้า   | %  | ล้านบาท  | % | ล้านบาท  | % |
|                            | นบาท |    |         |   |         |   |
+----------------------------+------+----+---------+---+---------+---+
| ฟิล์มพลาสติก                  | 47   | 68 | 362.91  | 6 | 431.09  | 7 |
|                            | 2.01 |    |         | 9 |         | 7 |
+----------------------------+------+----+---------+---+---------+---+
| บริก                        | 14   | 20 | 108.44  | 2 | 85.13   | 1 |
| ารการพิมพ์(รวมงานพิมพ์ฉลากกาว) | 2.25 |    |         | 1 |         | 5 |
+----------------------------+------+----+---------+---+---------+---+
| หลอดลามิเนท                 | 6    | 9  | 37.54   | 7 | 32.94   | 6 |
|                            | 2.37 |    |         |   |         |   |
+----------------------------+------+----+---------+---+---------+---+
| อื่น ๆ                       | 2    | 3  | 17.20   | 3 | 8.61    | 2 |
|                            | 3.34 |    |         |   |         |   |
+----------------------------+------+----+---------+---+---------+---+
| รวมมูลค่าจำหน่าย              | 69   | 1  | 526.09  | 1 | 557.77  | 1 |
|                            | 9.97 | 00 |         | 0 |         | 0 |
|                            |      |    |         | 0 |         | 0 |
+----------------------------+------+----+---------+---+---------+---+
| อัตราเพิ่ม (ลด) ของมูลค่า       | 3    |    | (5.68)  |   | (0.85)  |   |
|                            | 3.05 |    |         |   |         |   |
+----------------------------+------+----+---------+---+---------+---+

จากโครงสร้างรายได้จากกลุ่มฟิล์มพลาสติก ซึ่งเป็นธุรกิจเดิม
ที่มีทั้งผลิตภัณฑ์ที่ผลิตเองและซื้อมาขายไป
ซึ่งช่วยให้บริษัทสามารถขยายตลาดไปยังกลุ่มลูกค้าที่หลากหลายและธุรกิจมีความยืดหยุ่นและคล่องตัวมากขึ้น

สำหรับฟิล์มที่ผลิตเองนั้น ได้ขยายกำลังการผลิต ผลิตภัณฑ์ Metallized Film เพิ่มขึ้นอีก1,500
ตันต่อ ปี โดยกลุ่มลูกค้าเป็นตลาดใหม่ในต่างประเทศ

ส่วนรายได้กลุ่มบริการการพิมพ์ (รวมงานพิมพ์ฉลากกาว) สามารถทำรายได้ 20% ของรายได้รวม

ด้านหลอดลามิเนท สามารถทำรายได้เพิ่มขึ้น ในปี 2546 และ2547เป็นจำนวนเงิน 37.54
ล้านบาท และ 62.37 ล้านบาท ตามลำดับ
คิดเป็นอัตราการเติบโตของรายได้ในแผนกนี้สูงขึ้นร้อยละ 66.14 เมื่อเทียบจากปีก่อน

ส่วนกลุ่มผลิตภัณฑ์อื่นๆที่บริษัทมีนโยบายกำหนดไว้ให้เพื่อเป็นการสนับสนุนและรองรับเพื่อสนองความต้องการของลูกค้าได้ครบวงจรเท่านั้น

เป้าหมายการดำเนินธุรกิจ

บริษัทมุ่งเน้นให้เป็นที่รู้จักและมีชื่อเสียงในธุรกิจกลุ่มบรรจุภัณฑ์และการพิมพ์
โดยเฉพาะด้านคุณภาพและบริการ โดยยึดนโยบาย เน้นการบริการ
เพื่อความพึงพอใจสูงสุดของลูกค้า
พร้อมกันนี้บริษัทมีการลงทุนในเครื่องมือและอุปกรณ์ในด้านงานวิจัยและพัฒนาเพื่อควบคุมคุณภาพของผลิตภัณฑ์ให้มีมาตรฐานและลดต้นทุนการผลิตให้สามารถแข่งขันด้านราคากับคู่แข่งที่เพิ่มมากขึ้นจากทั้งตลาดในประเทศและต่างประเทศ
โดยพยายามสร้างยอดขายเพื่อรักษาสัดส่วนที่มีอยู่ในตลาดไม่ให้ลดลง
นอกจากนี้บริษัทยังมีการส่งเสริมให้มีการพัฒนาบุคลากรในทุกระดับ เพื่อให้เติบโตไปพร้อมกับบริษัท
และลงทุนใน MIS(Management Information System)
เพื่อการเชื่อมโยงข้อมูลการทำงานของทุกแผนก ทำให้มีความเชื่อมั่นในระบบสารสนเทศ เชื่อถือได้
และทันต่อความต้องการ เพื่อประโยชน์ต่อกระบวนการตัดสินใจ